تعال ادخيل بختك كافي الغياب
وافتح باب كلبي العفته مطبوك
هزني الشوك ليك اوكلبي محتام
اوتدري انت اشكثر مايرحم الشوك
من الشوك صاير كلبي نصين
اومثل فركة اسنونك كلبي مفروك
من صورتك باكت عيني نظرات
تعال اولاتعلم اعيوني علبوك
يبو اخدود الظواهن يعمي العيون
اويلي ابحسرة اشفافك ماتت احلوك
خل مابين اشافك حلكي يحتار
يبوس الجوه خايف تزعل الفوك
تلوك الشامه علخد لمن تصير
بس علشامه خدك ياحلو ايلوك
بالك عليظوك اتبيع بوسات
لأن علظوك تخلص شفتك ظوك
اوتظل تمشي وراك الوادم اسروب
مثل حادي الظعن من يحدي بلنوك
اولأن بلسوك رايد تمشي وياي
لذلك منعو التجوال بلسوك
ثمر صدرك امبين شافته الناس
خيط زيج صدرك غطي العثوك
وحط حلكك ابحلكي اوانفخ ارجوك
واذا سألوك كلهم شفته مخنوك
حتى اشرب انفاسك وسكر اسنين
وخمد نار كلبي العفته محروك